पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण से दिवंगत हुए 37 लोगों के शवों का वैश्य श्मशान घाट व जींद रोड श्मशान घाट पर अंतिम संस्कार किया गया। इसमें झज्जर का एक 11 माह का बच्चा भी शामिल है। गत 25 अप्रैल को उल्टी दस्त शुरू हुई थी। उसे इलाज के लिए पीजीआईएमएस में भर्ती कराया गया था। जहां इलाज के दौरान गत शनिवार की रात 11 बजे मौत हो गई थी। यह बच्चा जुड़वा पैदा हुआ था। इसका दूसरा भाई स्वस्थ है। वैश्य रोड श्मशान घाट पर 22 शवों और जींद रोड श्मशान घाट पर 15 शवों को का दाह संस्कार किया गया है। इसमें रोहतक के 20 शव शामिल हैं।
रिकवरी दर फिर 1 फीसदी गिरी
सरकारी आंकड़ों के मुताबिक अब जिले में 42 मरीज गंभीर होने के कारण अस्पताल में इलाज ले रहे हैं और 1415 को होम आइसोलेशन में रखा गया है। यानि कोरोना की रफ्तार अब 4.77 फीसदी पर पहुंच गई है। इस रफ्तार को लॉकडाउन की पालना करके ही रोका जा सकता है। हालांकि रिकवरी दर में सुधार होने के बाद फिर से गिरावट आई है। रविवार को 316 मरीज ठीक हुए। इससे रिकवरी दर अब 90.39 फीसदी पर बनी है।
1062 लोगों की सैंपल रिपोर्ट का इंतजार
रविवार को जिले में 1872 सैंपल लिए गए। इसमें से 1062 की रिपोर्ट आना बाकी है। वहीं सरकारी बुलेटिन के मुताबिक 9 लोगों की मौत भी हुई है, लेकिन श्मशान घाट में कोविड प्रोटोकॉल के तहत 37 अंतिम संस्कार किए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn